
הכנסת העשרים
מושב שלישי
<פרוטוקול מס' 465>
מישיבת ועדת הפנים והגנת הסביבה
יום שני, א' באב התשע"ז (24 ביולי 2017), שעה 10:30
<סדר היום:>
<הצעת חוק הרשות למאבק באלימות, בסמים ובאלכוהול, התשע"ז-2017>
נכחו:

<חברי הוועדה:> 
דוד אמסלם – היו"ר
זאב בנימין בגין

אכרם חסון

<מוזמנים:> 
	עוזר ליועמ"ש-בנש"מ, משרד רה"מ 
	–
	בישארה אלי פראן

	מ"מ מנכ"ל המשרד לביטחון פנים
	–
	אלעזר רוזנבאום

	יועמ"ש, המשרד לביטחון פנים 
	–
	יואל הדר

	מנהלת משאבי אנוש, המשרד לביטחון פנים 
	–
	סיגלית סוסנה ארובס

	סמנכ"ל משאבי אנוש, המשרד לביטחון פנים 
	–
	רונית ירדן

	המדען הראשי, המשרד לביטחון פנים 
	–
	יוסי הראל-פיש

	ר.אגף אכיפה וחקיקה-ר.מלחמה בסמים, המשרד לביטחון פנים 
	–
	אסתר כהנא

	יו"ר הוועד למשרד לבט"פ, המשרד לביטחון פנים 
	–
	פרדי  צוקרמן 

	רפרנט שכר והסכמי עבודה, משרד האוצר 
	–
	אסף שירמן

	אגף השכר והסכמי עבודה, יחידת שירותי מטבע באוצר 
	–
	דורון ספקטור

	עו"ד-לשכה משפטית, משרד האוצר 
	–
	מור מאור לזר

	רפרנט בטחון פנים ותעשיות צבאיות באג"ת, משרד האוצר 
	–
	עמיחי דוד

	אגף תכנון ומדיניות, משרד הפנים 
	–
	יותם שדה

	מנהלת המחלקה לטיפול בהתמכרויות, משרד הבריאות 
	–
	פאולה  רושקה 

	מנהלת היחידה למניעת סמים, משרד החינוך 
	–
	קרן רוט איטח

	מנהל שירות לטיפול בהתמכרויות, משרד הרווחה 
	–
	אהרון שבי

	קשרי כנסת שלטון מקומי, מ.שלטון מקומי 
	–
	פנחס קבלו

	סגנית הממונה על מערכת הביטחון, נציבות שירות המדינה 
	–
	אילת קדוש

	ראש אגף חינוך ומניעה, הרשות הלאומית למלחמה בסמים ובאלכוהול 
	–
	אורית שפירו

	ראש אגף הדרכה ומידע, הרשות הלאומית למלחמה בסמים ובאלכוהול 
	–
	אורית שטרנברג

	ראש אגף טיפול ושיקום, הרשות הלאומית למלחמה בסמים ובאלכוהול 
	–
	חגי ברוש

	יו"ר ועד העובדים, הרשות הלאומית למלחמה בסמים ובאלכוהול
	–
	יהודה סויסה

	כלכלן באגף הכלכלה בהסתדרות הכללית, ההסתדרות החדשה
	–
	אלי גרשנקרוין

	יו"ר ארגון בתי אבות
	–
	רון עוזרי

	מוזמן/ת
	–
	יורם יזדי

	שדלן/ית (פוליסי בע"מ), מייצג/ת את עמיתי הרשות למלחמה בסמים (ע"ר)
	–
	עדן קנובסקי

	שדלן/ית
	–
	מירב שמולי


<ייעוץ משפטי: >
עידו בן-יצחק
<מנהל/ת הוועדה:>
לאה קריכלי
<רישום פרלמנטרי:>
הדס צנוירט
<הצעת חוק הרשות למאבק באלימות, בסמים ובאלכוהול, התשע"ז-2017,  מ/1111>
<היו"ר דוד אמסלם:>
בוקר טוב, אני מתכבד לפתוח את ישיבת ועדת הפנים והגנת הסביבה. על סדר-היום: הצעת חוק הרשות למאבק באלימות, בסמים ובאלכוהול, התשע"ז-2017 (מ/1111) – הכנה לקריאה שנייה ושלישית.
רבותיי, מה שנשאר לנו פתוח מהישיבה הקודמת זה הנושא של סוגיית העובדים. איפה האוצר? דיברו אתי קודם בחדר. איפה הם? אתם הסתדרתם אתם? תנו לנו דיווח, מה הגעתם עם העובדים. 

<אסף שירמן:>
אסף שירמן, אגף שכר והסכמי עבודה. יש הסכמות לגבי תנאי ההעסקה של העובדים.
<היו"ר דוד אמסלם:>
ככה שבעצם העובדים, בסופו של דבר אף אחד לא ייפגע, כל אחד עובר אז איז עם התנאים שלו? 

קריאה:

כל אחד בהתאם להסכמות.

קריאה:

הסכמות בין מי למי?

קריאה:

בינינו לבין ההסתדרות ו-וועד העובדים.

<היו"ר דוד אמסלם:>
יהודה, יש הסכמות אתכם?
<יהודה סויסה:>
יש, רק צריך – אני מבין מההסתדרות שצריך לתקן כמה דברים ולחתום.

<היו"ר דוד אמסלם:>
מה צריך לתקן, ההסתדרות?

<אלי גרשנקרוין:>
אלי גרשנקרוין, אגף כלכלה בהסתדרות. אדוני היושב-ראש, כל השבוע האחרון ישבנו מול האוצר, מול משרד הבט"פ, מול הנציבות. יש הסכמות עקרוניות, אבל חשוב לומר – לפני פחות משעה קיבלנו את המכתב שמעגן את ההסכמות האלה. עוד לא הספקנו לעבור על זה כמו שצריך. 
<היו"ר דוד אמסלם:>
למה לפני שעה?

<אלי גרשנקרוין:>
אנחנו צריכים שיעבור על זה יועץ משפטי, וזה עוד לא קרה. לכן אני עוד לא יכול לומר פה לפרוטוקול, שיש הסכמות.

<היו"ר דוד אמסלם:>
למה העברתם להם את זה לפני שעה, משרד האוצר?

<אסף שירמן:>
אנחנו אתמול סיימנו את הפגישה, עברנו על הנוסחים.
<היו"ר דוד אמסלם:>
דיברתם אתם?

<אסף שירמן:>
כן. הכול היה. דיברנו אתם גם אתמול וסגרנו את העקרונות. פשוט העקרונות הוכנסו לתוך מסמך, והם צריכים שיועץ משפטי יעבור על העקרונות האלה.

<היו"ר דוד אמסלם:>
רבותיי, אני עושה בהפסקה בדיון עד 10:45. תסגרו את העניין – אני חוזר. 

<(הישיבה נפסקה בשעה 10:35 ונתחדשה בשעה 10:45.)>
<היו"ר דוד אמסלם:>
אני מחדש את הישיבה.

לגבי הנושא הזה של העובדים, שוב – יהודה, תגיד לי מה ההבנות שיש לכם, ואם יש פערים, תגיד.

<יהודה סויסה:>
לרוב יש לנו הבנות. יש לנו מישהי שהיא ראש אגף היום, שעובדת בכמעט 50%. אם האשה הזאת נשארת – הציעו לה תנאי פרישה, אבל אם היא נשארת- - -
<אסתר כהנא:>
זה הפתרון – להציע לאנשים לפרוש?
קריאות:

- - -

<יהודה סויסה:>
אנחנו פה בבעיה.

<היו"ר דוד אמסלם:>
לא קיבלתם רשות דיבור, אז לא להתפרץ. בבקשה, אוצר. יש מישהו שלא סגור?
<אסף שירמן:>
לא. אתמול ישבנו אתה, הצענו לה את שתי האופציות שסוכמו יחד עם ההסתדרות ו-וועד העובדים, לגבי עובדים שהם בחוזה בכירים, הצענו לה או את מענק הגישור או את תוכנית הפרישה, שהיא בתנאים מאוד טובים. אמרנו לה שהיא תתייעץ עם יועץ פנסיוני, כי אנחנו לא יכולים להחליט בשבילה או לייעץ לה, כי אסור לנו. היא אמרה שתתייעץ ותחזיר תשובה, אבל אלה שתי האלטרנטיבות שהיו לה לבחירה.

<היו"ר דוד אמסלם:>
ועד העובדים. הם אמרו שהם ישבו עם הגברת.
<קריאה:>
נכון. הציעו לה את שתי האופציות, כפי שאמרו.
<היו"ר דוד אמסלם:>
אז זה הנושא היחיד שנשאר פתוח כרגע? 
<אורית שטרנברג:>
אני גם ועד עובדים. זה לא מדויק. יש פה כמה דברים שהם לא מדויקים. בואו נדבר על העובדות. לא התפקידים שלנו סגורים. יש פה פגיעה בשכר. למשל, היושבת לצדי נפגעת בשכר. היא בת 48. הציעו לה גישור לשבע שנים. מה קורה בגיל 55 - היא חוזרת לשכר נמוך, ומי מפצה אותה על זה? ב-4,000 שקל. יהודה, שלא נעים לו לדבר, נפגע ב-5,000 שקלים. כלומר זה לא מדויק. 
<היו"ר דוד אמסלם:>
שנייה. אני עוצר. אני חוזר לאוצר. אתם פגעתם במישהו בהסכמתו?

<אסף שירמן:>
אנחנו סיכמנו עם ההסתדרות ועם ועד העובדים העובדים- - -

<היו"ר דוד אמסלם:>
אני שואל אם יש מישהו שנפגע, גם אם הוא מסכים - בשכר.

<אסף שירמן:>
אנשים יורדים בשכרם, ובתמורה מקבלים פיצוי. 

<היו"ר דוד אמסלם:>
איזה סוג של פיצוי?

<אסף שירמן:>
מענק חד-פעמי, בעצם מענק פרישה.

<היו"ר דוד אמסלם:>
כלומר אתם המרתם מענק בזה?

<אסף שירמן:>
כן.

<זאב בנימין בגין (הליכוד):>
הוא שווה ערך לכמה משכורות?

קריאות:

זאת הסכמה?

<אסף שירמן:>
לא נעשה פה שום דבר בכפייה.

<אסתר כהנא:>
מה זה אלטרנטיבה? למה אתה קורא אלטרנטיבה? בין הרע לרע יותר?

<היו"ר דוד אמסלם:>
אני ביקשתי מתחילת הדרך להסדיר את סוגיית העובדים. הסברתי גם למה אני מתכוון. בדרך כלל, כשיש איחוד של שני גופים, בשלב הראשון זה עובר אז איז גם אם זה לא נכון, גם ברמת המשרות וגם ברמת השכר. לכאורה מה הבונוס – העתיד. ברגע שמישהו פרש לפנסיה - או מבטלים את המשרה, או הבא בתור נכנס בתנאים אחרים. אגב, זה קורה תמיד בכל מקום. יש דור א', ב', הגעתם גם ל-ג', ד' , ה'. זה ההליך בעולם וגם במדינת ישראל, העסק הזה. לכן ביקשתי שתוסדר סוגיית שכר העובדים. זה אומר שכל אחד עובר אז איז, כפי שהוא. זה מה שביקשתי. זה הכול.
אתם ביקשתם ואמרתם: אנחנו ניהלנו אתם משא ומתן. יכול להיות שהמרנו להם, במקום דרגה בעוד מענק. אני לא נכנס לזה. אני לא ארגון עובדים, למרות שאני עושה כרגע עבודה של ארגון עובדים, אבל לא נכנסתי לרזולוציה הזאת. תרצו – אשב אתכם על המשא ומתן, ואני אנהל אותו. זה מה שביקשתי כבר למעלה מחודש וחצי-חודשיים, כמדומני אפילו יותר. כל פעם אתם אומרים שזה סגור, ואנחנו מגיעים שוב לישורת האחרונה כמעט, ועוד פעם העסק נפתח. אני שואל שוב – כבר באתם אליי עם הסיפור הזה, זה סגור. אתה שומע את האנשים. אז יכול להיות שאתה אומר לי סגור, והיא אומרת שלא, אז מה נעשה?

<אסף שירמן:>
אתמול ישבנו עם חלק מהעובדים גם, אלה היותר מורכבים, נקרא לזה.

<היו"ר דוד אמסלם:>
מה זה יותר מורכבים?

<אסף שירמן:>
שיש להם ירידה גדולה.

<היו"ר דוד אמסלם:>
זה נקרא מורכב אצלך, מי שיורד לו בשכר. אגב, אתה מסכים שנוריד לך בשכר?

<אסף שירמן:>
הכול זה תלוי סיטואציה.

<היו"ר דוד אמסלם:>
אם מחר נאחד את אגף התקציבים עם החשב הכללי, ונחליט שאנחנו מקצצים משרות ומורידים לכם בשכר, תסכימו? כשזה קשור לאחרים, הכול בסדר, עד שזה מגיע אליכם.

<אסף שירמן:>
הכול תלוי המצב. שוב – ישבנו עם העובדים. 

<היו"ר דוד אמסלם:>
אבל אתה שומע אותם. תאמר לי מי זה העובדים. עם מי סיכמת? תגיד לי שמות.

<אסף שירמן:>
ישבנו עם אורית שפירו, עם יהודה ועם רות אלרואי.
<היו"ר דוד אמסלם:>
אלה שני האנשים שיש להם בעיה בשכר?

<אסף שירמן:>
וגם יהודה.
<חגי ברוש:>
יש פה עוד אחד שיש לו בעיה בשכר, אבל בגלל שהוא ויתר על עבודה טובה, לפני שנה וחודשיים, אומרים להם: אין שום מחויבות כלפיו. שילך, יעשה חרקירי – זה בסדר. הוא לא מעניין אותנו. אחרי שלושים שנות – בגלל שאתה עכשיו בא ועושה מכרז על-ידי גוף סטטוטורי ממשלתי, התמודדתי במכרז, זכיתי. עכשיו כשבאים לדון, קוטעים לי 6,000 שקל מהשכר, וחברים שלי פה – ואני לא כועס על אף אחד מהם – אומרים לי: שמע, אתה חדש, אתה בכלל לא על השולחן. זה לא מענייננו. אתה רוצה – תקום, תלך. 
אני לא מבין. אני ויתרתי על עבודה טובה. באתי לעשות את השליחות הציבורית הזאת.
<היו"ר דוד אמסלם:>
הבנתי.

<אסתר כהנא:>
עוד דבר, ברשותך. כשאומרים שסיכמו עם אנשים דברים, זה שהציעו להם שתי הצעות לא טובות, ובלחץ העניינים הם אמרו שהם צריכים לחשוב- - -
<היו"ר דוד אמסלם:>
אין לחץ עניינים.

<אתי כהנא:>
לא, אמרו להם: אתם צריכים לתת תשובה, וזה לא טוב וזה לא טוב. הם אמרו: אנחנו צריכים לבחון את הדברים. זה לא נקרא, הגענו להסכמות. אמרו: אתם חייבים לקבל החלטה, בין הרע לרע יותר.
<אורית שטרנברג:>
בפירוש היה שם לחץ. רונית הגדירה את זה אתמול – סליחה שאהיה רגע בוטה, אני מתנצלת בפני הפורום – כאונס מקצועי. בפירוש מה שעשו אתמול, זה ישבו והעמידו אותנו עם האקדח לרקה. אף אחד פה לא יכול לומר שאנשים קיבלו הסכמה. אלעזר, אתה מסתכל עליי בצורה כזו, אבל זה מה שהיה אתמול. לא ישבו עם העובדים, לא ישבו עם ראשי האגפים.
<אלעזר רוזנבאום:>
אנחנו יושבים אתם כבר- - -
<אורית שטרנברג:>
יכול להיות. אתה יושב עם נציגים, אבל לא ישבו עם העובדים. 

קריאות:

- - -

<אורית שטרנברג:>
אני כן יכולה להגיד, כי מה שאת ישבת- - -

<היו"ר דוד אמסלם:>
הבנתי. רבותיי, אני מבקש – תבואו אליי מחר בשעה 07:45 כולכם אליי למשרד. אני לא דן בעניין הזה.

תודה רבה, הישיבה נעולה.

<הישיבה ננעלה בשעה 11:00.>

